1. **Ослободување од плаќање на партиципација** за студирање во првата година од студиите во студиската 2023/2024 г. е можна за запишани во прв уписен рок како редовни студенти во државна квота, рангирани според постигнат успех од средно образование, кој не треба да е под 80 поени:

* **Факултет за медицински науки** – најдобрите 40 рангирани кандидати
* **Земјоделски факултет** - најдобрите 20 рангирани кандидати
* **Факултет за природни и технички науки** - најдобрите 20 рангирани кандидати
* **Економски факултет** - најдобрите 20 рангирани кандидати
* **Правен факултет** - најдобрите 20 рангирани кандидати
* **Факултет за туризам и бизнис логистика** - најдобрите 20 рангирани кандидати
* **Електротехнички факултет** - најдобрите 10 рангирани кандидати
* **Машински факултет** - најдобрите 10 рангирани кандидати
* **Технолошко-технички факултет** - најдобрите 10 рангирани кандидати
* **Факултет за информатика** - најдобрите 30 рангирани кандидати
* **Факултет за образовни науки** - најдобрите 10 рангирани кандидати
* **Музичка академија** - најдобрите 10 рангирани кандидати
* **Ликовна академија** - најдобрите 5 рангирани кандидати
* **Филмска академија** - најдобрите 5 рангирани кандидати
* **Филолошки факултет**
  + - Сите студенти запишани во прв, втор и трет уписен рок како редовни студенти во државна квота на студиската програма Македонски јазик и книжевност, Германски јазик и книжевност и Турски јазик и книжевност.
    - првите 20 рангирани редовни студенти од прв, втор и трет уписен рок запишани на Англиски јазик и книжевност и Италијански јазик и книжевност, во Штип и Струмица исто така нема да плаќаат партиципација за студирање во првата година од студиите.
* **Членови на спортските клубови** кои се дел од спортските екипи кои го носат името на Универзитет „Гоце Делчев“ – Штип ќе бидат ослободени од плаќање партиципација за првата година од студиите на прв циклус.

1. Универзитетот нема да наплатува партиципација за:

* **лица без родители** помлади од 26 години, доколку се невработени;
* **лица со инвалидност**, согласно уредбата на Владата
* **воени инвалиди**;
* лица **растени во домови** за напуштени деца, доколку се невработени

Средствата за партиципација на овие лица ќе се покриваат од Буџетот на Република Северна Македонија.

Студентите од **ромска националност**, кои ќе се запишат во учебната 2023/2024 година се ослободени од партиципација за прв и втор семестар согласно проектот на Владата на Република Северна Македонија.

Припадниците на **безбедносните сили**, **децата на загинат** (во вооружени дејствија) или **починат** (смрт што настапила како директна последица од рана или повреда стекната во текот на вооружените дејствија) припадник на безбедносните сили, утврдени со одредбите од член 2 и член 4 од Законот за посебните права на припадниците на безбедносните сили на Република Северна Македонија и членовите на нивните семејства („Сл. весник на СРМ“ бр. 2/2002, 17/2003 и 30/2004 и 66 од 31.05.2007), во учебната 2023/2024 година ќе се запишуваат надвор од државната квота без плаќање кофинансирање, под услови за запишување утврдени во овој Конкурс, а нивниот број може да изнесува најмногу 10% од вкупниот број студенти на соодветна студиска програма.

Правото од претходниот став кандидатите го остваруваат при пријавувањето, со документ од Министерството за одбрана или од Министерството за внатрешни работи. Дополнително доставување документ за кандидатите кои се запишуваат во прва година не се зема предвид.